Neoficialus įsakymo tekstas

Skelbtas: Žin., 2009, Nr. 59-2334

LIETUVOS RESPUBLIKOS ŽEMĖS ŪKIO MINISTRO

Į S A K Y M A S

DĖL SAVIVALDYBIŲ ATSISKAITYMO UŽ ŽEMĖS ŪKIO MINISTERIJOS KURUOJAMŲ VALSTYBINIŲ (VALSTYBĖS PERDUOTŲ SAVIVALDYBĖMS) FUNKCIJŲ ATLIKIMĄ TVARKOS APRAŠO PATVIRTINIMO

2009 m. gegužės 14 d. Nr. 3D-347

Vilnius

Vadovaudamasis Lietuvos Respublikos atitinkamų metų valstybės biudžeto ir savivaldybių biudžetų finansinių rodiklių patvirtinimo įstatymu ir Lietuvos Respublikos žemės ūkio, maisto ūkio ir kaimo plėtros įstatymo (Žin., 2002, Nr. 72-3009; 2008, Nr. 81-3174; 2011, Nr. 119-5610) 4 straipsnio 1 dalimi:

Preambulės pakeitimai:

Nr. 3D-128, 2012-03-01, Žin., 2012, Nr. 28-1273 (2012-03-06)

1. T v i r t i n u Savivaldybių atsiskaitymo už Žemės ūkio ministerijos kuruojamų valstybinių (valstybės perduotų savivaldybėms) funkcijų atlikimą tvarkos aprašą (toliau – tvarkos aprašas) (pridedama).

2. N u s t a t a u, kad:

2.1. už valstybinių (valstybės perduotų savivaldybėms) funkcijų atlikimą 2008 m. savivaldybės atsiskaito tvarkos aprašo nustatyta tvarka iki šių metų birželio 25 d.;

2.2. VĮ Žemės ūkio informacijos ir kaimo verslo centras iki šių metų birželio 1 d. teikia savivaldybėms informaciją už 2008 m., reikalingą tvarkos aprašo 1 priedo 1–11 punktams užpildyti.

Žemės ūkio ministras	Kazys Starkevičius

________________

PATVIRTINTA

Lietuvos Respublikos žemės ūkio ministro

2009 m. gegužės 14 d. įsakymu Nr. 3D-347

SAVIVALDYBIŲ ATSISKAITYMO UŽ ŽEMĖS ŪKIO MINISTERIJOS KURUOJAMŲ VALSTYBINIŲ (VALSTYBĖS PERDUOTŲ SAVIVALDYBĖMS) FUNKCIJŲ ATLIKIMĄ TVARKOS APRAŠAS

I. BENDROSIOS NUOSTATOS

1. Savivaldybių atsiskaitymo už Žemės ūkio ministerijos (toliau – ministerija) kuruojamų valstybinių (valstybės perduotų savivaldybėms) funkcijų atlikimą tvarkos aprašas (toliau – tvarkos aprašas) nustato savivaldybių atsiskaitymo ministerijai tvarką už atlikimą Lietuvos Respublikos vietos savivaldos įstatyme (Žin., 1994, Nr. 55-1049; 2008, Nr. 113-4290) numatytų ir kituose teisės aktuose detalizuotų valstybinių (valstybės perduotų savivaldybėms) funkcijų, kurioms skiriamos lėšos apskaičiuojamos vadovaujantis:

Punkto pakeitimai:

Nr. 3D-128, 2012-03-01, Žin., 2012, Nr. 28-1273 (2012-03-06)

1.1. Lėšų, skirtų valstybinėms (perduotoms savivaldybėms) žemės ūkio funkcijoms atlikti, apskaičiavimo metodika, patvirtinta Lietuvos Respublikos žemės ūkio ministro 2006 m. birželio 12 d. įsakymu Nr. 3D-240 (Žin., 2006, Nr. 68-2518; 2009, Nr. 117-5052);

Punkto pakeitimai:

Nr. 3D-128, 2012-03-01, Žin., 2012, Nr. 28-1273 (2012-03-06)

1.2. Savivaldybėms priskirtos valstybinės žemės ir kito valstybės turto valdymo, naudojimo ir disponavimo juo patikėjimo teise valstybinei (perduotai savivaldybėms) funkcijai atlikti lėšų apskaičiavimo metodika, patvirtinta Lietuvos Respublikos žemės ūkio ministro ir Lietuvos Respublikos aplinkos ministro 2006 m. birželio 28 d. įsakymu Nr. 3D-272/D1-317 (Žin., 2006, Nr. 73-2809).

2. Už valstybei nuosavybės teise priklausančių melioracijos ir hidrotechnikos statinių valdymo ir naudojimo patikėjimo teise valstybinės (valstybės perduotos savivaldybėms) funkcijos atlikimą, kuriai skiriamos lėšos apskaičiuojamos vadovaujantis Melioracijos ir hidrotechnikos statinių eksploatavimo valstybinei (valstybės perduotai savivaldybėms) funkcijai atlikti skirtų lėšų apskaičiavimo metodika, patvirtinta Lietuvos Respublikos žemės ūkio ministro 2006 m. birželio 12 d. įsakymu Nr. 3D-240, savivaldybės atsiskaito pagal Melioruotos žemės ir melioracijos statinių apskaitos taisykles, patvirtintas Lietuvos Respublikos žemės ūkio ministro 2004 m. balandžio 29 d. įsakymu Nr. 3D-243 (Žin., 2004, Nr. 77-2685).

Punkto pakeitimai:

Nr. 3D-128, 2012-03-01, Žin., 2012, Nr. 28-1273 (2012-03-06)

II. SAVIVALDYBIŲ ATSISKAITYMAS UŽ VALSTYBINIŲ (VALSTYBĖS PERDUOTŲ SAVIVALDYBĖMS) FUNKCIJŲ ATLIKIMĄ IR LĖŠŲ PANAUDOJIMĄ

3. Savivaldybės už joms priskirtoms valstybinėms (valstybės perduotoms savivaldybėms) žemės ūkio funkcijoms vykdyti skirtų lėšų panaudojimą atsiskaito ministerijai pateikdamos metinę valstybės ir savivaldybių biudžetinių įstaigų ir kitų subjektų žemesniojo lygio biudžeto vykdymo ataskaitos formą Nr. 2 „Biudžeto išlaidų sąmatos vykdymo 20___m. __________d. ataskaita“, patvirtintą Lietuvos Respublikos finansų ministro 2008 m. gruodžio 31 d. įsakymu Nr. 1K-465 (Žin., 2009, Nr. 3-60; 2011, Nr. 40-1930) (toliau – metinė ataskaita). Ataskaitos formos teikiamos:

Punkto pakeitimai:

Nr. 3D-128, 2012-03-01, Žin., 2012, Nr. 28-1273 (2012-03-06)

3.1. už lėšas, apskaičiuotas pagal šio tvarkos aprašo 1.1 punkte nurodytą metodiką, ministerijos Finansų ir biudžeto departamentui;

3.2. už lėšas, apskaičiuotas pagal šio tvarkos aprašo 1.2 punkte nurodytą metodiką, ministerijos Žemės politikos departamentui;

Punkto pakeitimai:

Nr. 3D-128, 2012-03-01, Žin., 2012, Nr. 28-1273 (2012-03-06)

3.3. už tikslines lėšas (jeigu tokios skiriamos), kurios nebuvo apskaičiuotos pagal šio tvarkos aprašo 1.1 ir 1.2 punktuose nurodytas metodikas, ministerijos administracijos struktūriniam padaliniui, pagal kompetenciją koordinuojančiam tikslinių lėšų skyrimą savivaldybėms.

4. Kartu su šio tvarkos aprašo 3 punkte nurodyta metine ataskaita savivaldybės teikia aiškinamąjį raštą, kuriame:

4.1. pateikiami apibendrinti programos sąmatos įvykdymo rodikliai pagal atitinkamus valstybės ir savivaldybių biudžetų išlaidų ekonominės klasifikacijos kodus ir kartu nurodomos konkrečios asignavimų nepanaudojimo priežastys;

4.2. informuojama, jeigu asignavimai panaudoti ne pagal tikslinę jų paskirtį, kartu nurodant priežastis;

4.3. pateikiama informacija apie skolas (įsipareigojimus), susijusias su valstybinių (valstybės perduotų savivaldybėms) funkcijų atlikimu.

5. Šio tvarkos aprašo 3 punkte nurodytos metinės ataskaitos ir aiškinamasis raštas teikiami pasibaigus kalendoriniams metams iki kitų metų kovo 31 d.

6. Savivaldybės, pasibaigus kalendoriniams metams iki kitų metų kovo 31 d., taip pat teikia:

6.1. Valstybinių (valstybės perduotų savivaldybėms) žemės ūkio funkcijų atlikimo ataskaitą pagal tvarkos aprašo 1 priedą – ministerijos Teisės departamentui;

Punkto pakeitimai:

Nr. 3D-128, 2012-03-01, Žin., 2012, Nr. 28-1273 (2012-03-06)

6.2. Savivaldybei priskirtos valstybinės žemės valdymo, naudojimo ir disponavimo ja patikėjimo teise funkcijos atlikimo ataskaitą pagal tvarkos aprašo 2 priedą – ministerijos Žemės politikos departamentui.

Punkto pakeitimai:

Nr. 3D-128, 2012-03-01, Žin., 2012, Nr. 28-1273 (2012-03-06)

7. Savivaldybės tvarkos aprašo 3 punkte nurodytoje metinėje ataskaitoje ir tvarkos aprašo 6.1 ir 6.2 punktuose nurodytose ataskaitose bei aiškinamajame rašte gali pateikti šiame tvarkos apraše nenurodytą, bet jų požiūriu svarbią informaciją, susijusią su valstybinių (valstybės perduotų savivaldybėms) funkcijų atlikimu.

8. Informaciją, reikalingą tvarkos aprašo 1 priedo 1–15 punktams užpildyti, savivaldybėms teikia VĮ Žemės ūkio informacijos ir kaimo verslo centras (toliau – VĮ ŽŪIKVC) iki kiekvienų metų kovo 15 d.

Punkto pakeitimai:

Nr. 3D-128, 2012-03-01, Žin., 2012, Nr. 28-1273 (2012-03-06)

9. VĮ Valstybės žemės fondas iki kiekvienų metų kovo 1 d. VĮ ŽŪIKVC teikia duomenis, reikalingus tvarkos aprašo 1 priedo 8 ir 9 punktams užpildyti.

Punkto pakeitimai:

Nr. 3D-128, 2012-03-01, Žin., 2012, Nr. 28-1273 (2012-03-06)

10. Nacionalinė mokėjimo agentūra prie Žemės ūkio ministerijos iki kiekvienų metų kovo 1 d. VĮ ŽŪIKVC teikia duomenis, reikalingus 10–15 punktams užpildyti.

Papildyta punktu:

Nr. 3D-128, 2012-03-01, Žin., 2012, Nr. 28-1273 (2012-03-06)

11. Ministerija turi teisę raštu ir žodžiu prašyti iš savivaldybių papildomų paaiškinimų ar pateiktos informacijos patikslinimo, jeigu savivaldybių pateiktoje informacijoje yra netikslumų ar neaiškumų.

III. BAIGIAMOSIOS NUOSTATOS

12. Pasikeitus šiame tvarkos apraše nurodytiems teisės aktams, tiesiogiai taikomos naujos tų teisės aktų nuostatos.

________________

Nauja 1 priedo redakcija

Galioja nuo 2012 m. kovo 7 d.

Nr. 3D-128, 2012-03-01, Žin., 2012, Nr. 28-1273 (2012-03-06)

Savivaldybių atsiskaitymo už Žemės ūkio ministerijos kuruojamų valstybinių
(valstybės perduotų savivaldybėms)
funkcijų atlikimą tvarkos aprašo

1 priedas

____________________________________________________________________

(savivaldybės pavadinimas)

VALSTYBINIŲ (VALSTYBĖS PERDUOTŲ SAVIVALDYBĖMS) ŽEMĖS ŪKIO FUNKCIJŲ
ATLIKIMO _______ METŲ ATASKAITA

_____________ Nr. ________

(sudarymo data)

____________________

(sudarymo vieta)

Eil. Nr.	Darbų pavadinimas	Matavimo vnt.	Kiekis	Paaiškinimai
1.	Per praėjusius kalendorinius metus įregistruotos, pakeistų registracijos duomenų ir išregistruotos žemės ūkio paskirties žemės ūkio technikos skaičius	vnt.
2.	Per praėjusius kalendorinius metus išduotų traktorių ir kitos žemės ūkio technikos apžiūros talonų skaičius	vnt.
3.	Per praėjusius kalendorinius metus įregistruotų, išregistruotų ūkininkų ūkių ir duomenis patikslinusių ūkininkų skaičius	vnt.
4.	Per praėjusius kalendorinius metus registruotų ir atnaujintų žemės ūkio valdų skaičius	vnt.
5.	Per praėjusius kalendorinius metus priimtų paraiškų administruoti pieno kvotas bei paraiškų dalyvauti pieno kvotų aukcione skaičius	vnt.
6.	Per praėjusius kalendorinius metus priimtų paraiškų dėl paramos bičių laikytojams už papildomą bičių maitinimą skaičius	vnt.
7.	Pareiškėjų, per praėjusius kalendorinius metus deklaravusių grūdinių ir (arba) aliejinių augalų pasėlių plotus, sudarančius 50 ha ir daugiau, skaičius	vnt.
8.	Einamųjų metų sausio 1 d. aptarnaujamas melioruotas žemių plotas, kurį sudaro siurblinėmis sausinamas žemės plotas, kitas nusausintas (išskyrus siurblinėmis sausinamą) žemės plotas ir tvenkinių žemės plotas savivaldybėje	tūkst. ha
9.	Einamųjų metų sausio 1 d. griovių ir pylimų bendras ilgis savivaldybėje	km
10.	Per praėjusius kalendorinius metus priimtų paraiškų draudimo įmokoms ir kredito palūkanoms kompensuoti skaičius	vnt.
11.	Per praėjusius kalendorinius metus priimtų pasėlių deklaravimo paraiškų skaičius	vnt.
12.	Per praėjusius kalendorinius metus pasėlių deklaracijose pateiktų laukų skaičius	vnt.
13.	Per praėjusius kalendorinius metus kartu su pasėlių deklaravimo paraiškomis priimtų paraiškų gauti paramą pagal Lietuvos kaimo plėtros 2007–2013 metų programos priemones skaičius	vnt.
14.	Per praėjusius kalendorinius metus priimtų paraiškų gauti tiesiogines išmokas už kvotinį baltąjį cukrų skaičius	vnt.
15.	Nacionalinės paramos, išmokėtos pagal per praėjusius kalendorinius metus priimtas pasėlių deklaravimo paraiškas, suma	tūkst. Lt
16.	Kiti per praėjusius kalendorinius metus atlikti darbai*:
16.1.

*Nurodomi kiti per kalendorinius metus atlikti darbai (atskirai nurodant kiekvieną darbą) ir pateikiami juos pagrindžiantys paaiškinimai.

(Savivaldybės administracijos direktorius

ar jo įgalioto asmens pareigų pavadinimas)	(Parašas)	(Vardas, pavardė)

________________

Savivaldybių atsiskaitymo

už Žemės ūkio ministerijos

kuruojamų valstybinių

(valstybės perduotų savivaldybėms)

funkcijų atlikimą tvarkos aprašo

2 priedas

_________________________________________________________________________

(savivaldybės pavadinimas)

Savivaldybei PRISKIRTOS valstybinės žemės valdymo, naudojimo

ir disponavimo ja patikėjimo teise FUNKCIJOS ATLIKIMO ________ METŲ ATaSKAITA

_______________ Nr. ___________

(sudarymo data)

___________________

(sudarymo vieta)

Žemės sklypo perdavimo patikėjimo teise savivaldybei pagrindas (LRV nutarimas, data, Nr.)	Žemės sklypo adresas, unikalus numeris	Žemės sklypo plotas, ha	Žemės sklypo naudojimo reikmė (pagal Žemės įstatymo 7 str. 2 d.)	Savivaldybei patikėjimo teise perduoto žemės sklypo (jo dalies)* :

naudoto-jas (-ai)	Plotas, ha, ir vertė**,Lt	nuomos ar panaudos sutarties*** data ir Nr.	nuomos būdas (aukciono, be aukciono)	suteikimo naudotis terminas	konkretus panaudojimas, nurodytas nuomos ar panaudos sutartyje (žemės sklypo paskirtis, būdas, pobūdis)
1	2	3	4	5	6	7	8	9	10

* Jei savivaldybei perduotas patikėjimo teise žemės sklypas nesuteiktas naudotis kitiems asmenims, lentelės 5, 6, 7, 8, 9, 10 stulpeliai nepildomi.

** Lietuvos Respublikos Vyriausybės 1999 m. vasario 24 d. nutarimo Nr. 205 nustatyta tvarka apskaičiuota ir žemės sklypo nuomos ar panaudos sutartyje nurodyta vertė.

*** Sutartis tarp savivaldybės ir žemės sklypo naudotojo.

(Savivaldybės administracijos direktorius

ar jo įgalioto asmens pareigų pavadinimas)	(Parašas)	(Vardas, pavardė)

Pakeitimai:

1.

Lietuvos Respublikos žemės ūkio ministerija, Įsakymas

Nr. 3D-128, 2012-03-01, Žin., 2012, Nr. 28-1273 (2012-03-06)

DĖL ŽEMĖS ŪKIO MINISTRO 2009 M. GEGUŽĖS 14 D. ĮSAKYMO NR. 3D-347 "DĖL SAVIVALDYBIŲ ATSISKAITYMO UŽ ŽEMĖS ŪKIO MINISTERIJOS KURUOJAMŲ VALSTYBINIŲ (VALSTYBĖS PERDUOTŲ SAVIVALDYBĖMS) FUNKCIJŲ ATLIKIMĄ TVARKOS APRAŠO PATVIRTINIMO" PAKEITIMO

*** Pabaiga ***

Redagavo Vyriausioji specialistė Laimutė Aleksejevienė (2012-03-14)

Tel. (8 5) 239 1056